Nocte ipsa Dominicæ Resurrectionis matutina pulsantur et cerei accenduntur sicut fit in præcipuis festis. Cantica Quis est iste qui venit, et hoc tenetur (143) usque ad octavas Pentecostes. Versic. Surrexit Dominus et alii duo dicuntur ad nocturnos usque ad Ascensionem Domini. Ad laudes hymnus Aurora lucis sine divisione. Versus Hæc dies quam fecit Dominus, qui etiam dicitur ad laudes et ad horas usque in sabbatum. Ad processionem resp. Et valde mane, coll. Deus qui pro salute mundi. Per totam autem hebdomadam vadit processio ad Crucem post vesperas et laudes, et dicuntur responsoria per ordinem. Versic. Dicite in nationibus, coll. Deus qui pro nobis Filium tuum, quod etiam dicitur usque ad octavas Pentecostes. Missa matutinalis ad Crucem canitur, et etiam per totam hebdomadam. Introit. Resurrexi cum toto officio suo. Præfatio Te quidem. Communicantes et Diem sacratissimam et Hanc igitur dicuntur similiter per totam hebdomadam, exceptis missis quæ pro defunctis cantantur. § Et est sciendum quod si aliqua festivitas infra octavas istas evenerit, de eadem erit missa matutinalis; et, si talis festivitas evenerit quæ non possit omitti, usque in feria quinta et duobus sequentibus diebus non potest celebrari, sed tunc suo more agitur, et tunc canitur missa matutinalis ad altare ejus cujus est festivitas, ut festum sancti Benedicti, Annuntiatio Dominica. § Cantata missa matutinali et omnibus revestitis, ad aspersionem aquæ canitur ant. Vidi aquam. Processio festive agitur, et vadit ad Sanctam Mariam cum ant. Tota pulchra es, quæ finitur cum alleluia, et ibi dicto versic. Post partum et coll. Gratiam tuam, sequitur ant. In die Resurrectionis. Sedit angelus, processione eunte per claustrum; sacerdos circuit officinas sicut aliis dominicis. Ad stationem quæ fit in vestibulo ecclesiæ, nutu cantoris sex cantant ante altare sanctæ Crucis versum Crucifixum in carne, post quem sacerdos dicit versic. Dicite in nationibus et coll. Deus qui pro nobis. Post hæc vadunt ad Corpus sanctum cum resp. Insignis confessor, quem sequitur versic. et coll. de sancto Benigno. Ad ingressum chori cantatur resp. Christus resurgens et versus Dicant nunc ab illis sex dicitur ante gradum presbyterii qui cantaverunt alium versum. Deinde subsequitur versic. In resurrectione tua et coll. Via sanctorum omnium. Qua finita cantatur tertia solemniter. Hymnus Chorus novæ [Jerusalem], qui dicitur tribus diebus sequentibus ad tertiam, et in die octavæ. Similiter missa ita solemniter canitur, sicut decet in hujusmodi festivitatibus. § Ad mensam, post expositionem evangelii, legitur sermo sancti Augustini qui incipit Beneficia; deinde sermones Hieronymi, scilicet Hodie fratres carissimi. Quomodo fratres in omni psalterio. Magnum fratres et mirabile; qui, si ipsa die finiri non possunt, leguntur duobus sequentibus, donec finiantur. § Ad vesperas, super psalmos ant. Alleluia Surrexit, et per totam hebdomadam, et deinceps diebus dominicis ad vesperas per totam Resurrectionem, nisi festum duodecim lectionum eveniat; in sabbatis vero alleluia Crucifixus. Psalmi Dixit Dominus, etc. et dicuntur per totam hebdomadam usque sabbato. Ad processionem versic. Dicite in nationibus, coll. Deus qui nobis Filium tuum, et deinceps per totam Resurrectionem. Ad collationem legantur homiliæ Eusebii et deinceps donec finiantur.